cyanic-selkie/wikianc huggingface dataset:
আই-লিগ ২
২০১৭—২০১৮
২০১৭-১৮ মরসুম থেকে ফর্ম্যাটটি আরও পরিবর্তিত হয়েছিল, লিগ দুটি পর্যায়ে বিভক্ত ছিল: প্রাথমিক এবং ফাইনাল। টুর্নামেন্টে ইন্ডিয়ান সুপার লিগের ক্লাবগুলোর রিজার্ভ দলও থাকবে। প্রাথমিক পর্যায়ে, ১৮ টি দলকে তিনটি গ্রুপে ভাগ করা হয়েছে যেখানে সমস্ত ম্যাচ হোম এবং অ্যাওয়ে ভিত্তিতে খেলা হবে। প্রতিটি গ্রুপের বিজয়ী এবং সেরা দ্বিতীয় স্থান অধিকারী দল চূড়ান্ত রাউন্ডে খেলার যোগ্যতা অর্জন করবে। যাইহোক, যদি আইএসএল ক্লাবের রিজার্ভ দল যেকোনো গ্রুপে বিজয়ী বা রানার্স আপ হিসেবে শেষ করে, তাহলে পজিশনটি পরবর্তী অ-আইএসএল দলে চলে যায়। ফাইনাল রাউন্ড একটি কেন্দ্রীয় ভেন্যুতে খেলা হবে, যার বিজয়ীদের ভারতীয় ফুটবলের পরবর্তী স্তরে উন্নীত করা হবে।
২০১৮—২০১৯
লিগ কমিটি মোট ১৬টি দলকে অংশগ্রহণের ছাড়পত্র দিয়েছিল।
২০২১
এই মরসুমটি আই-লিগ বাছাইপর্ব নামে খেলা হয়েছিল এবং রাজ্য লিগ থেকে উত্তীর্ণ সেরা ১০ দল আই-লিগে উন্নীত হওয়ার উদ্দেশ্যে অংশগ্রহণ করেছিল।
২০২২—২০২৩
১৬ ডিসেম্বর, ২০২২-এ অনুষ্ঠিত একটি সভায়, এআইএফএফ লিগ কমিটি সুপারিশ করেছে যে যে রাজ্যগুলি তাদের আঞ্চলিক লিগগুলি পূর্ববর্তী মরসুমে পরিচালনা করেছে তারা হিরো আই-লিগ ২-এর জন্য ক্লাব মনোনীত করবে, হিরো আইএসএল-এর ছয়টি রিজার্ভ দলও তাদের সাথে যোগ দেবে। ২০২১-২২ সালে যে রাজ্যগুলি তাদের লিগগুলি পরিচালনা করেনি তাদের দলগুলির জন্য একটি প্রাক-টুর্নামেন্ট বাছাইপর্ব অনুষ্ঠিত হয়েছিল, যেখান থেকে শীর্ষ দুটি দল হিরো আই-লিগ ২-এ প্রবেশ করেছে, মোট ক্লাবের সংখ্যা ২০ এ নিয়ে এসেছে।
মোহাম্মদ গোলাম ইয়াকুব
'''মো. গোলাম ইয়াকুব''' (জন্ম: অজানা - মৃত্যু: ২০০১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
কর্মজীবন
আনসার বাহিনীতে চাকরি করতেন মো. গোলাম ইয়াকুব। মুক্তিযুদ্ধ শুরু হলে মাগুরায় প্রতিরোধযুদ্ধে গুরুত্বপূর্ণ ভূমিকা পালন করেন তিনি। পরে ভারতে গিয়ে উন্নত প্রশিক্ষণ নেন। মুক্তিবাহিনীর একটি ক্ষুদ্র দলের নেতৃত্ব দিয়ে তাকে গেরিলা অপারেশন করার জন্য মাগুরা এলাকায় পাঠানো হয়। নহাটায় অ্যামবুশ করার কয়েক দিন পর মহম্মদপুর থানার জয়রামপুরে পাকিস্তানি সেনাদের বিরুদ্ধে সম্মুখযুদ্ধ করেন। এই যুদ্ধে তার বীরত্ব ও রণকৌশলে পাকিস্তানিদের ব্যাপক ক্ষয়ক্ষতি হয়। অনেক অস্ত্রশস্ত্র মুক্তিযোদ্ধাদের হস্তগত হয়।
মুক্তিযুদ্ধে ভূমিকা
১৯৭১ সালের ২১ আগস্ট মাগুরা জেলার মহম্মদপুর থানার অন্তর্গত নহাটার পশ্চিম দিক দিয়ে ছিল নবগঙ্গা নদী। দক্ষিণে নড়াইল জেলা। তখন একটি কাঁচা রাস্তার মাধ্যমে নহাটার সঙ্গে অন্যান্য অঞ্চলের যোগাযোগ ছিল। এই এলাকায় পাকিস্তানিদের কোনো স্থায়ী ঘাঁটি ছিল না। কিন্তু তারা নিয়মিত টহল দিত এ এলাকায়। ২১ আগস্ট একদল পাকিস্তানি সেনা ও রাজাকার নৌকাযোগে নবগঙ্গা নদী দিয়ে নহাটায় আসে। তাদের আসার খবর মুক্তিযোদ্ধাদের দলনায়ক মো. গোলাম ইয়াকুব গুপ্তচরের মাধ্যমে আগেই পেয়ে যান। খবর পেয়ে তিনি পাকিস্তানিদের অ্যামবুশ করার সিদ্ধান্ত নেন। মুক্তিযোদ্ধারা তখন সেই এলাকাতেই ছিলেন। তারা ছিলেন মাত্র ১১ জন। ময়মনসিংহের অসীম সাহা, যশোর জেলার দেলোয়ার ও গরিব হোসেন, মাগুরা জেলার শ্রীপুর উপজেলার পরিতোষ ছিলেন এ দলে। তাদের কাছে অস্ত্র ছিল সাতটি এসএলআর, একটি এসএমজি ও তিনটি রাইফেল। সকাল আটটার দিকে পাকিস্তানি সেনা ও রাজাকাররা সেখানে আসে। তারা সংখ্যায় ছিল প্রায় এক কোম্পানি। খবর পেয়েই দ্রুত মুক্তিযোদ্ধারা তৈরি হলেন। তারপর অবস্থান নিলেন নহাটা বাজারের পার্শ্ববর্তী পাকা স্কুল ভবনের ছাদে ও তহশিল অফিসে। ওখানে মানুষজন যারা ছিল, তারা নিরাপদ স্থানে সরে যায়। একটু পর পাকিস্তানি সেনারা নৌকাযোগে এসে ঘাটে নামে। পাকিস্তানি সেনা ও রাজাকার মিলে প্রায় ১০০ জন ছিল। গোলাম ইয়াকুব ও তার সহযোদ্ধারা চমকে গেলেন। অন্যদিকে তারা মাত্র ১১ জন। গোলাম ইয়াকুব ভয় পেলেন না। আক্রমণের সিদ্ধান্তই বহাল রাখলেন। পাকিস্তানি সেনা ও রাজাকাররা তাদের আওতার মধ্যে আসার সঙ্গে সঙ্গে গর্জে উঠল সবার অস্ত্র। গোলাগুলির শব্দের মধ্যে আর্তচিৎকার শোনা যেতে থাকল। মাটিতে লুটিয়ে পড়ল অনেক পাকিস্তানি সেনা ও রাজাকার। ঘটনার আকস্মিকতায় তারা হতবিহ্বল। পাকিস্তানিরা সব কিছু বুঝে ওঠার আগেই নিহত হলো ৩০-৩৫ জন। পরে পাকিস্তানিরা পাল্টা আক্রমণ শুরু করলে মুক্তিযোদ্ধারা নিরাপদ স্থানে চলে যান। মো. গোলাম ইয়াকুব ক্ষুদ্র দল নিয়ে দুঃসাহসিকতার সঙ্গে অ্যামবুশ পরিচালনা করেন। সেদিন পাকিস্তানি সেনারা সেখানেই অবস্থান করে। পরদিন ভোরে মুক্তিযোদ্ধারা আবার পাকিস্তানিদের আকস্মিক আক্রমণ করেন। এ আক্রমণেও বেশ কয়েকজন পাকিস্তানি সেনা নিহত হয়।
ভারতের আদি মধ্যযুগীয় রাজ্যসমূহ
থাম্ব|ভারতের ইতিহাস সম্পর্কিত একটি বই ভারতের আদি মধ্যযুগীয় রাজ্যসমূহ বলতে বোঝায় খ্রিষ্টপূর্ব দ্বিতীয় শতাব্দীতে মৌর্য সাম্রাজ্যের পতনের পর ভারতে উদ্ভূত রাজনৈতিক শক্তিগুলিকে। ২৩০ খ্রিষ্টপূর্বাব্দে সিমুক কর্তৃক সাতবাহন রাজবংশের প্রতিষ্ঠার মধ্য দিয়ে ভারতে আদি মধ্যযুগীয় রাজন্যবর্গের শাসনের সূত্রপাত ঘটে। এই যুগ ভারতের ধ্রুপদি যুগ নামে পরিচিত। এই যুগে বিশ্বের সামগ্রিক অর্থসম্পদের এক তৃতীয়াংশ থেকে এক চতুর্থাংশ নিয়ন্ত্রণের মাধ্যমে সমগ্র প্রাচীন ও মধ্যযুগীয় বিশ্বের বৃহত্তম অর্থনৈতিক শক্তি রূপে আত্মপ্রকাশ করে ভারত। এই "আদি মধ্যযুগ" মোটামুটি ১,৫০০ বছর স্থায়ী হয়েছিল। খ্রিষ্টীয় ত্রয়োদশ শতাব্দীতে উত্তর ভারতে মুসলিম সালতানাতগুলির উত্থান (১২০৬ সালে দিল্লি সুলতানির প্রতিষ্ঠা) এবং দক্ষিণ ভারতে চালুক্য চোল রাজ্যের পতনের (১২৭৯ সালে তৃতীয় রাজেন্দ্র চোলের মৃত্যু) সঙ্গে সঙ্গে ভারতে আদি মধ্যযুগীয় রাজন্যবর্গের শাসনের সমাপ্তি ঘটে।
কনফুসীয়বাদ
thumbnail|250px|ওয়েনমিয়াও মন্দির, কনফুসিয় ধর্মের একটি মন্দির। কনফুসীয় ধর্ম (সরলীকৃত চীনা: 儒学; ঐতিহ্যবাহী চীনা: 儒學; পিনয়িন: Rúxué [ এই শব্দ সম্পর্কে Listen ]) চীনের একটি নৈতিক ও দার্শনিক বিশ্বাস ও ব্যবস্থা যা বিখ্যাত চৈনিক সাধু কনফুসিয়াসের শিক্ষার উপর ভিত্তি করে গড়ে উঠেছে। প্রাচীন চীনে উদ্ভূত চিন্তা ও আচরণ ব্যবস্থা কনফুসিয়ানিজম, যা রুইজম নামেও পরিচিত। একে দর্শন, ঐতিহ্য, ধর্ম, মানবতাবাদী ও যুক্তিবাদী ধর্ম, শাসনব্যবস্থা বা শুধু জীবনব্যবস্থা হিসেবেও বর্ণনা করা হয়েছে বিভিন্ন সময়ে। এর উদ্ভব চীনা দার্শনিক কনফুসিয়াসের (খ্রীষ্টপূর্ব ৫৫১ থেকে ৪৭৯) শিক্ষা থেকে, যাকে পরবর্তী সময়ে Hundred Schools of Thought নামেও ডাকা হয়।
এটি মূলত নৈতিকতা, সমাজ, রাজনীতি, দর্শন এবং ধর্মীয় বিশ্বাস ও চিন্তাধারাসমূহের সম্মিলনে সৃষ্ট একটি জটিল ব্যবস্থা যা একবিংশ শতাব্দী পর্যন্ত পূর্ব এশিয়ার সংস্কৃতি ও ইতিহাসে বিশেষ ভূমিকা পালন করেছে। অনেকের মতে এটি পূর্ব এশিয়ার দেশসমূহের রাষ্ট্র ধর্ম হিসেবে স্বীকৃত হতে পারে। কারণ এই দেশগুলোতে এখন কনফুসীয় আদর্শের বাস্তবায়নের উপর বিশেষ জোর দেয়া হচ্ছে।[1][2] কনফুসিয় মতবাদ একটি নৈতিক বিশ্বাস এবং দর্শন। এটাকে ধর্ম বলা হবে কিনা এই নিয়ে বিশেষজ্ঞদের মাঝে মতভেদ আছে।[3] অনেক শিক্ষাবিদ কনফুসিয় মতবাদকে ধর্ম নয় বরং দর্শন হিসেবে মেনে নিয়েছেন।[4]}} কনফুসিয় ধর্মের মূলকথা হচ্ছে মানবতাবাদ।[5]
নেপালতলী ইউনিয়ন
নেপালতলী ইউনিয়ন বাংলাদেশের বগুড়া জেলার একটি প্রশাসনিক এলাকা। ইউনিয়নটিকে প্রশাসনিকভাবে ৫ নং নেপালতলী ইউনিয়ন ডাকা হয়। এটি ইছামতি নদীর তীরে অবস্থিত।
কনফুসীয়বাদ
কনফুসিয়াস নিজেকে Xia (সম্ভাব্য খ্রীষ্টপূর্ব ২০৭০ থেকে ১৬০০), Shang (সম্ভাব্য খ্রিষ্টপূর্ব ১৬০০ থেকে ১০৪৬) এবং Zhou রাজবংশ (সম্ভাব্য ক্রীষ্টপূর্ব ১০৪৬ থেকে ৭৭১) থেকে উত্তরাধিকারসূত্রে প্রাপ্ত সাংস্কৃতিক মূল্যবোধের বাহক বলে মনে করতেন। স্বৈরাচারী কিন রাজবংশের ( 221-206 BCE) সময় কনফুসিয়ানিজমকে দমন করা হয়েছিল, কিন্তু টিকে ছিল। হান রাজবংশের সময় (খ্রীষ্টপূর্ব ২০৬ থেকে ২২০ খ্রিষ্টাব্দ), কনফুসিয়ান পন্থা "প্রোটো-তাওবাদী" হুয়াং- লাওকে সরকারী মতাদর্শ হিসাবে জনপ্রিয় হওয়া শুরু করে, যখন সম্রাটরা উভয়কেই আইনবাদের বাস্তববাদী কৌশলের সাথে মিশ্রিত করেছিলেন।
নেপালতলী ইউনিয়ন
অবস্থান ও আয়তন
এটি রাজশাহী বিভাগের বগুড়া জেলার গাবতলী উপজেলার অন্তর্গত একটি ইউনিয়ন। এর আয়তন ৭৫৫২ একর (৩৪.৪৮ বর্গ কিলোমিটার)।
কনফুসীয়বাদ
ট্যাং রাজবংশের (খ্রিষ্টাব্দ ৬১৮ থেকে ৯০৭) সময় কনফুসিয়ান পুনরুজ্জীবন শুরু হয়েছিল। তাং শাসনামলের শেষের দিকে, বৌদ্ধধর্ম এবং তাওবাদের প্রতিক্রিয়ায় কনফুসিয়ানিজম বিকশিত হয়েছিল এবং নব্য-কনফুসিয়ানিজম হিসাবে পুনর্গঠিত হয়েছিল। এই পুনরুজ্জীবিত রূপটি সাম্রাজ্যিক পরীক্ষার ভিত্তি হিসাবে গৃহীত হয়েছিল এবং সং রাজবংশের (৯৬০ থেকে ১২৯৭ খ্রিষ্টাব্দ) আনুষ্ঠানিকভাবে স্বীকৃত পণ্ডিত শ্রেণীর মূল দর্শন। ১৯০৫ সালে পরীক্ষা পদ্ধতির বিলুপ্তি আনুষ্ঠানিক কনফুসিয়ানিজমের সমাপ্তি চিহ্নিত করে।
নেপালতলী ইউনিয়ন
ভৌগোলিক উপাত্ত
নেপালতলী ইউনিয়ন ৭ টি মৌজা এবং ২৫ টি গ্রাম নিয়ে গঠিত
কনফুসীয়বাদ
পরিভাষা
তাদের মধ্যে তিনজন  রূ 'ব্যবহার করে। এই নামগুলি "কনফুসিয় ধর্ম" নামটি ব্যবহার করে না, বরং পরিবর্তে কনফুসিয় মানবের আদর্শের উপর মনোনিবেশ করে। "কনফুসিয় ধর্ম" শব্দটির ব্যবহারটি কিছু আধুনিক পন্ডিতদের দ্বারা এড়িয়ে যাওয়া হয়েছে, যারা পরিবর্তে "রুইস্‌ম" এবং "রুয়িস্ট " কে পচ্ছন্দ করেন। রবার্ট এনো যুক্তি দেন যে এই শব্দটি "দ্ব্যর্থতা এবং অপ্রাসঙ্গিক প্রথাগত অনুষঙ্গে ভারগ্রস্ত" হয়েছে। Ruism, তার বক্তব্য অনুযায়ী রুইস্ম, শিক্ষালয়ের জন্য মূল চীনা নামের প্রতি আরো বিশ্বস্ত।
নেপালতলী ইউনিয়ন
শিক্ষা
নেপালতলী ইউনিয়নে ১ টি কলেজ ও বিশ্ববিদ্যালয়, ৩ টি উচ্চ বিদ্যালয়, ২০টি সরকারী প্রাথমিক বিদ্যালয়।
উল্লেখযোগ্য স্থান
সুখানপুকুর
কনফুসীয়বাদ
পরিভাষা
ঝোও গিগাং অনুসারে, '' রূ 'মূলত কনফুসিয় ধর্মের সময়ের আগে ওঝা পদ্ধতির আচার-অনুষ্ঠানের কথা বলেছিল, কিন্তু কনফুসিয় ধর্মের সাথে এটিকে মানুষকে সভ্যতা অর্জনের জন্য এই ধরনের শিক্ষা প্রচারের একনিষ্ঠতা বলে মনে করা হয়েছে । কনফুসিয় ধর্ম কনফুসিয়াস দ্বারা প্রবর্তিত হয়েছিল, মেনসিয়াস (~ ৩৭২-২৮৯ খ্রিস্টপূর্বাব্দ) দ্বারা বিকশিত এবং পরবর্তী প্রজন্মের দ্বারা উত্তরাধিকারসূত্রে প্রাপ্ত, ধর্মটির প্রতিষ্ঠার পর থেকে লাগাতার পরিবর্তন এবং পুনর্গঠন হয়েছে , কিন্তু তার মানবিকতা এবং ন্যায়পরায়ণতা নীতি মূল মধ্যে সংরক্ষিত রেখে।
নেপালতলী ইউনিয়ন
বিবিধ
অত্ত ইউনিয়নে ৩৬ টি মসজিদ, ২২ টি ঈদগাহ মাঠ,১৭ টি মন্দির ও ৪ টি এতিমখানা রয়েছে।
যোগাযোগ ব্যবস্থা
গাবতলী উপজেলা পরিষদ হতে ৪ কি: মি: পূর্ব-উত্তরে অবস্থিত নেপালতলী ইউনিয়ন পরিষদ। গাবতলী বাসস্ট্যান্ড এলাকা থেকে বাস ,বেবি টেক্সি, অটোরিক্সা, ভ্যান, সি এন জি ইত্যাদি যানবাহন দিয়ে সরাসরি ইউনিয়ন পরিষদে যাতায়াত করা যায়।
ক্রিকেটের ইতিহাস ১৭২৬ - ১৭৬৩
ক্রিকেটের ইতিহাস ১৭২৬ - ১৭৬৩ নিবন্ধে বোলিঙে বল ছুঁড়ে মারার নিয়মের উপস্থাপন ও হ্যাম্বলডন ক্লাবের প্রতিষ্ঠা পর্যন্ত ক্রিকেটের ইতিহাস বর্ণিত হল।
১৭২৭ সালে ক্রিকেট লন্ডন ও দক্ষিণ ইংল্যান্ডের একটি প্রধান ক্রীড়া ছিল। ঐ শতাব্দীতে বাজিকরদের আগ্রহের কারণে ক্রীড়াটিতে প্রচুর অর্থলগ্নি করা হয়। ধনী ব্যক্তিদের অনুদানে ও বিনিয়োগে কাউন্টি দল, পেশাদার খেলোয়াড় এবং প্রথম বড় ক্লাবগুলির আবির্ভাব ঘটে। ১৭২৬ সালে লন্ডন ও ডার্টফোর্ড ছিল সবচেয়ে গুরুত্বপূর্ণ ক্লাব। কেন্ট, মিডলসেক্স, সারি ও সাসেক্সের কাউন্টি দলগুলি ছিল প্রথম সারির ক্রিকেট দল। আর্টিলারি গ্রাউন্ড, ডার্টফোর্ড ব্রেন্ট, কেনিংটন কমন, মুলজি হার্স্ট এবং রিচমন্ড গ্রিন ছিল তখনকার দিনের সুপরিচিত ক্রিকেট মাঠ।
১৬৯৭ সালের আগে সংবাদপত্রগুলিতে ক্রিকেটের কোন উল্লেখ নেই। কিন্তু ১৭২০-এর দশকের মাঝামাঝি নাগাদ ক্রিকেট-সংক্রান্ত রিপোর্ট বাড়তে থাকে। তবে এই রিপোর্টগুলি বহুদিন যাবৎ পূর্ণাঙ্গ ছিল না। আসল খেলার বিবরণের চেয়ে খেলার সময়সূচি কিংবা খেলার উপর বাজির দর নিয়ে সংক্ষিপ্ত আলোচনাই ছিল এগুলির মূল বিষয়বস্তু।
শাহসুজাপুর
শাহসুজাপুর নামক গ্রামটি কক্সবাজার জেলার চকরিয়া থানার ডুলাহাজারা ইউনিয়নে অবস্থিত। এর আয়তন ০.৯ বর্গকিলোমিটার।
ইতিহাস
২ হাজার জনসংখ্যার এ গ্রাম অনেক ঐতিহ্য বহন করে আসছে হাজার বছর ধরে। মূলত মুগল সম্রাট পুত্র আওরঙ্গজেব কর্তৃক ক্ষমতার সিংহাসনের জন্য তারই ছোটভাই শাহসুজাকে আক্রমণ করলে শাহসুজা এই এলাকার সোজা রোড দিয়ে পালিয়ে যায়, যা পরবর্তিতে শাহসুজা রোড নামে পরিচিত হয় এবং স্থানীয়রা এ গ্রামের নামকরণ করেন শাহসুজাপুর।
সাতবাহন সাম্রাজ্য
সাতবাহন সাম্রাজ্য একটি প্রাচীন ভারতীয় সাম্রাজ্য যা খ্রিস্টপূর্ব দ্বিতীয় শতক থেকে পরবর্তী সাড়ে চারশত বছর ধরে দক্ষিণ ভারতে বিস্তৃত ছিল। মৌর্য সাম্রাজ্যের সামন্ত রাজ্য হিসেবে সাতবাহনরা গণ্য হলেও মৌর্য সাম্রাজ্যের পতনের পর শুঙ্গ ও কাণ্ব রাজবংশের সঙ্গে যুদ্ধ করে স্বাধীন রাজ্য হিসেবে নিজেদের প্রতিষ্ঠিত করে। পরবর্তীকালে তারা পশ্চিমী ক্ষত্রপ রাজ্যের সঙ্গে যুদ্ধে লিপ্ত হয়।
পদ্মা দেবী
প্রাথমিক জীবন
পদ্মা দেবী ১৯১৭ খ্রিষ্টাব্দে ব্রিটিশ ভারতের বাংলায় জন্মগ্রহণ করেন। তার পৈতৃক নিবাস মাদারীপুর। তার প্রকৃত নাম নীলিমা।
চলচ্চিত্র জীবন
১৯৩১ খ্রিষ্টাব্দে পদ্মা দেবী সমুদ্রদেবী চলচ্চিত্রের মাধ্যমে তার কেরিয়ার শুরু করেছিলেন। পদ্মা ছিলেন ভারতীয় সিনেমার প্রথম দিকের অ্যাকশন নায়িকাদের একজন।
পদ্মা দেবী অভিনীত কিসান কন্যা প্রথম দেশীয়ভাবে তৈরি রঙিন চলচ্চিত্র যা ১৯৩৭ খ্রিষ্টাব্দে মুক্তি পেয়েছিল। চলতি দুনিয়া, হিন্দুস্তান হামারা, যিনি রাম তিনি কৃষ্ণো এক-ই দেহে রামকৃষ্ণ, শ্রী শ্রী রামকৃষ্ণ কথামৃত, মা ভবানী আমার মা এবং আরও অনেক চলচ্চিত্রে তিনি ব্যাপক প্রশংসিত হয়েছিলেন।
তিনি বেশ কিছু চলচ্চিত্রে গান গেয়েছিলেন, এর মধ্যে উল্লেখযোগ্য সতী মহানন্দা (১৯৩৩), মহারানি (১৯৩৪), বেহেন কা প্রেম (১৯৩৫), স‌ংদিল সমাজ (১৯৩৬), কিষাণ কন্যা (১৯৩৭), জামানা (১৯৩৮)। হিন্দি চলচ্চিত্রের পাশাপাশি পদ্মা বাংলা ও কান্নদা ভাষার সিনেমাতেও অভিনয় করেছেন।
নির্বাচিত চলচ্চিত্রের তালিকা
পদ্মা দেবী তার কেরিয়ারে শতাধিক ছবিতে অভিনয় করেছিলেন। এর মধ্যে উল্লেখযোগ্য তালিকা:
মৃত্যু
১৯৮৩ খ্রিষ্টাব্দের পহেলা ফেব্রুয়ারি পদ্মা দেবী মৃত্যবরন করেন।
ধ্রুবজ্যোতি বরা
ধ্রুবজ্যোতি বরা (Dr. Dhrubajyoti Borah; ধ্রুৱজ্যোতি বরা) অসমের একজন ঔপন্যাসিক, প্রবন্ধকার। আবার পেশাগত জীবনে তিনি চিকিৎসক ছিলেন। তার সৃষ্টি বহু সাহিত্য শিল্প-সাহিত্য অঙ্গণে অনেক প্রশংসিত হয়েছে।
কর্মজীবন
ধ্রুবজ্যোতি বরা বর্তমান যোরহাট চিকিৎসা মহাবিদ্যালয়ে অধ্যক্ষ হিসেবে কর্মরত আছেন। সাহিত্যে রয়েছে তার অসামান্য অবদান।
পাম্পজ্যাক
পাম্পজ্যাক হল তেল কূপের পারস্পরিক ক্রম পিস্টন পাম্পের জন্য ওভারগ্রাউন্ড ড্রাইভ।
তরল ভূগর্ভ থেকে প্রবাহিত ভূ-পৃষ্টে প্রবাহিত হওয়ার জন্য পর্যাপ্ত চাপ না থাকলে দ্বারা যান্ত্রিকভাবে তরল পদার্থ উত্তোলনের জন্য পাম্পজ্যাক ব্যবহৃত হয়। ব্যবস্থাটি সাধারণত তেল কূপের থেকে অল্প তেল উৎপাদন করার জন্য ব্যবহৃত হয়। পাম্পজ্যাকগুলি সাধারণত তেল সমৃদ্ধ অঞ্চলে দেখা যায়।
পাম্পের আকারের উপর নির্ভর করে, এটি প্রতিটি স্ট্রোকে সাধারণত ৫ থেকে ৪০ লিটার (১ থেকে ৯ ইম্প গ্যাল; ১.৫ থেকে ১০.৫ মার্কিন গ্যাল) তরল উৎপাদন করে। প্রায়শই এটি অপরিশোধিত তেল ও জলের ইমালসন হয়। পাম্পের আকারটি গভীরতা ও উত্তোলিত খনিজ তেলের ওজন দ্বারাও নির্ধারিত হয়, অধিক তেল নিষ্কাশনের (স্রাবের মাথা) জন্য বর্ধিত ওজনের খনিজ তেল সরিয়ে নিতে আরও শক্তির প্রয়োজন।
টেস্ট ক্রিকেটের ইতিহাস (১৮৮৪ - ১৮৮৯)
thumb|right|300px|ডব্লিউ জি গ্রেস, ১৮৮৬ সালে ইংল্যান্ডের হয়ে ওভালে রেকর্ড ১৭০ রান করেন। ১৮৮৪ থেকে ১৮৮৯ সাল পর্যন্ত টেস্ট ক্রিকেটের ইতিহাস অস্ট্রেলীয়দের উপর ইংরেজদের আধিপত্যের ইতিহাস। এই সময়ে খেলা সবগুলি টেস্ট সিরিজে ইংল্যান্ড জয়লাভ করে। এই পর্বেই মুদ্রণ গণমাধ্যমে ১৮৮৫ সালে ক্রিকেটের দীর্ঘ সংস্করণকে নির্দেশ করতে প্রথমবারের মত "টেস্ট ক্রিকেট" পরিভাষাটি ব্যবহার করা হয়। তখন থেকে আজ পর্যন্ত এই নামটি বহাল আছে।
১৮৮৪ থেকে ১৮৮৯ সাল পর্যন্ত ইংল্যান্ড ও অস্ট্রেলিয়া ১৯টি টেস্ট খেলেছিল। এর মধ্যে ইংল্যান্ড ১৪টি টেস্ট জেতে, অস্ট্রেলিয়া জেতে ৩টি, আর দুইটি টেস্ট অমীমাংসিতভাবে শেষ হয়।
১৮৮৯ সালে ইংল্যান্ডের ক্রিকেট দল প্রথম বারের মত দক্ষিণ আফ্রিকা সফরে যায়। সেখানে অনুষ্ঠিত দুইটি টেস্টেই তারা জয়লাভ করে।
কুতলুগ নিগার খানম
কুতলুগ নিগার খানম (এছাড়াও কুতলক নিগার খানম বানান লিখা হয়; মৃত্যু ১৫০৫) ছিলেন ফারগানা উপত্যকার শাসক দ্বিতীয় উমর শেখ মির্জার স্ত্রী তথা প্রধান সঙ্গী। তিনি জন্মসূত্রে মুঘলিস্তানের রাজকন্যা ছিলেন এবং মুঘলিস্তানের মহান খান ইউনুস খানের কন্যা ছিলেন।
তিনি ভারতের মুঘল সাম্রাজ্যের প্রতিষ্ঠাতা সম্রাট বাবরের মাও ছিলেন।
পরিবার এবং বংশ
কুতলুগ নিগার খানুম মুঘলিস্তানের রাজকন্যা হিসাবে জন্মগ্রহণ করেছিলেন এবং তিনি ছিলেন মুঘলিস্তানের মহান খান ইউনুস খান এবং তাঁর প্রধান স্ত্রী আইসান দৌলত বেগমের দ্বিতীয় কন্যা। তার পিতামহ ছিলেন উওয়াইস খান, মোগলস্তানের মুঘল খান এবং তার পিতার পূর্বসূরি।
কুতলুগ তার পিতার মাধ্যমে মঙ্গোল সাম্রাজ্যের প্রতিষ্ঠাতা এবং মহান খান (সম্রাট) চেঙ্গিজ খানের সরাসরি বংশধর ছিলেন। একজন খানের কন্যা হওয়ার কারণে, কুতলুগ জন্মসূত্রে " খানম " ("একজন খানের কন্যা বা রাজকুমারী") উপাধি ধারণ করেছিলেন।
তার বড় বোন মিহর নিগার খানম আবু সাঈদ মির্জার বড় ছেলে সুলতান আহমেদ মির্জাকে বিয়ে করার পর থেকে কুতলুগের সব ভাইবোনই তার ফুফু হয়ে ওঠেন। তার ছোট বোন, খুব নিগার খানম, সুলতান আহমেদ মির্জার উত্তরসূরি, সুলতান মাহমুদ মির্জাকে বিয়ে করেছিলেন।
বিবাহ
কুতলুগ ১৪৭৫ সালে তিমুরিদ সাম্রাজ্যের সম্রাট আবু সাঈদ মির্জার চতুর্থ পুত্র যুবরাজ উমর শেখকে বিয়ে করেন। তিনি ছিলেন তার প্রথম স্ত্রী এবং প্রধান সঙ্গী। তার মৃত্যুর আগে, তার শ্বশুর তার পুত্রদের মধ্যে তার সাম্রাজ্য ভাগ করে দিয়েছিলেন এবং উমরকে আজকের উজবেকিস্তানের ফারগানা উপত্যকা শাসন করার জন্য দেওয়া হয়েছিল। এখানে, আন্দিজানে, তিনি ১৪৮৩ সালের ১৪ ফেব্রুয়ারি উমরের বড় ছেলে শাহজাদা বাবরের জন্ম দেন। বাবর ভারতের মুঘল সাম্রাজ্যের প্রতিষ্ঠাতা হন এবং প্রথম মুঘল সম্রাট হন।
কুতলুগ উমরের বড় মেয়ে রাজকুমারী খানজাদা বেগমের জন্ম দেন, যিনি বাবরের চেয়ে পাঁচ বছরের বড় ছিলেন এবং ১৪৭৮ সালের কোনও এক সময় জন্মগ্রহণ করেছিলেন। মোঙ্গোল রাজকুমারী হওয়ায় কুতলুগ সুশিক্ষিত ছিলেন। তার স্বামীর অকাল মৃত্যুর সাথে সাথে, যখন তার ছেলে বাবরের বয়স মাত্র দশ বছর, কুতলুগ এবং তার মা আইসান দৌলত বেগম, তাকে নিজেরাই বড় করে তুলেছিলেন। তিনি তার বেশিরভাগ গেরিলা অভিযান এবং সিংহাসনহীন সময়ে তার ছেলের সাথে ছিলেন।
মৃত্যু
কুতলুগ নিগার ছয় দিন ধরে জ্বরে ভুগছিলেন এবং বাবর কাবুল জয় করার পাঁচ বা ছয় মাস পর ১৫০৫ সালের জুনে মারা যান। সুতরাং, তিনি তার ছেলেকে মুঘল সম্রাট হতে দেখার জন্য বেঁচে ছিলেন না। তাকে নববর্ষের বাগানে সমাহিত করা হয়। বাবর তার আত্মীয়-স্বজন, বাগানের মালিকদের ১,০ মুদ্রাযুক্ত মিসকাল প্রদান করেন এবং তাকে সেখানেই শুইয়ে দেন।
পাণ্ড্য রাজবংশ
পাণ্ড্য রাজবংশ দক্ষিণ ভারতে দ্বাদশ শতকে গড়ে উঠা তিনটি তামিল গোত্রের একটি; বাকি দুটি ছিল চোল ও চের রাজবংশ। তিন তিন রাজবংশের শাসকদের "তামিল দেশের মু-ভেন্তার" বলে অভিহিত করা হত। পাণ্ড্যরা বর্তমান দক্ষিণ ভারতের বৃহত্তর অংশ ও শ্রীলঙ্কা শাসন করত। পাণ্ড্য রাজবংশের রাজধানী ছিল মাদুরাই।
ডেথ নোটের পর্বসমূহের তালিকা
thumb|upright=1.5|ডেথ নোট ৩৭ পর্বে ডেথ নোট এনিমেটি সমাপ্ত হয়েছে। নিপ্পন টেলিভিশনে এটি দেখানো হতো। এর শেষ পর্বটি প্রচারিত হয় ২০০৭ সালের ২৬ জুন তারিখে। শেষ পর্বে কিরার সাথে তার জাপান পুলিশ ও অন্যান্য গোয়েন্দা বিভাগের সুদীর্ঘ যুদ্ধের পরিসমাপ্তি ঘটেছে। এখানে ১ থেকে ৩৭ পর্বের প্রচারের তারিখ, নাম এবং কাহিনীসংক্ষেপ উল্লেখিত হল:ে ৩৭ পর্বে ডেথ নোট এনিমেটি সমাপ্ত হয়েছে। নিপ্পন টেলিভিশনে এটি দেখানো হতো। এর শেষ পর্বটি প্রচারিত হয় ২০০৭ সালের ২৬ জুন তারিখে। শেষ পর্বে কিরার সাথে তার জাপান পুলিশ ও অন্যান্য গোয়েন্দা বিভাগের সুদীর্ঘ যুদ্ধের পরিসমাপ্তি ঘটেছে। এখানে ১ থেকে ৩৭ পর্বের প্রচারের তারিখ, নাম এবং কাহিনীসংক্ষেপ উল্লেখিত হল:
ভারতবর্ষে ইসলামি সাম্রাজ্য
'অষ্টম শতাব্দীতে মুহাম্মদ বিন কাশিমের মাধ্যমে ইসলামের ভারত বিজয়ের পর ভারতে ইসলামি সাম্রাজ্য শুরু হয়। ইসলামি সভ্যতা ভারতীয় উপমহাদেশের বেলুচিস্তান(পূর্বে মুলতান) এবং সিন্ধু অঞ্চলে উপস্থিত হয়। ইসলামি সভ্যতা আসার পর দশম থেকে পঞ্চদশ শতাব্দী পর্যন্ত দিল্লী সুলতান ও মুঘল সাম্রাজ্য উত্তর ভারতে শাসন করে।
কালাহান্ডি (কবিতা)
কালাহান্ডি ভারতীয় লেখক এবং কবি তপন কুমার প্রধান-এর একটি ওড়িয়া কবিতা সংকলন। এই কাজটি 2007 সালে কবিতার জন্য সাহিত্য আকাদেমি সুবর্ণ জয়ন্তী পুরস্কার জিতেছে।  প্রধানের "কালাহান্ডি" বইটি বেশ কয়েকটি কলেজ ও বিশ্ববিদ্যালয়ের ইংরেজি সাহিত্যের পাঠ্যসূচিতে অন্তর্ভুক্ত করা হয়েছে।   কবিতাটি সাহিত্য সমালোচকদের দ্বারা ব্যাপকভাবে উদ্ধৃত হয়েছে।
এই কবিতা সংকলনের ইংরেজি অনুবাদটি প্রধানের বই "কালাহান্ডি - দ্য আনটোল্ড স্টোরি" এ পাওয়া যায়। এই বইটি দরিদ্র আদিবাসীদের যৌন ও অর্থনৈতিক শোষণের বর্ণনা দেয়। এই কবিতাটিকে একটি বিপ্লবী কবিতা হিসেবে বর্ণনা করা হয়েছে।
সার্জেন্ট স্কিম, ১৯৪৪
এটি ৬-১১ বছর বয়সী সমস্ত ভারতীয় শিশুদের জন্য বিনামূল্যে এবং বাধ্যতামূলক শিক্ষা প্রবর্তনের সুপারিশ করেছিলো। এই পরিকল্পনার লক্ষ্য ছিল ৪০ বছরের মধ্যে ১৯৮৪ সালে ভারতে সর্বজনীন স্বাক্ষরতা নিয়ে আসা। স্কিমটি নিম্নরূপ হয়েছে:
১। প্রাথমিক বিদ্যালয় ও উচ্চ বিদ্যালয় স্থাপন।
২। দুই ধরনের হাই স্কুল: ক) একাডেমিক। খ) কারিগরি এবং বৃত্তিমূলক
৩। ইন্টারমিডিয়েট কোর্সের বিলুপ্তি ঘটানো
যদিও ভারতীয় স্বাধীনতা আন্দোলনের নেতারা সেই সময়ে ৪০ বছরের সময়সীমাকে সর্বজনীন সাক্ষরতা অর্জনের জন্য খুব দীর্ঘ সময় বলে উপহাস করেছিলেন। তবে স্বাধীনতা-উত্তর ভারতে গড় সাক্ষরতার মাত্রা ২০০৮ সালে (স্কিমটি চালু হওয়ার ৬৪ বছর পর) মাত্র ৬৫% এ পৌঁছেছিল। এবং এটি প্রতি বছর ১.৫% হারে শুধুমাত্র "আস্তিকভাবে" বৃদ্ধি পাচ্ছে।
সুলতান আহমেদ (বর্মী রাজনীতিবিদ)
সুলতান আহমেদ ছিলেন বার্মার আরাকানের (বর্তমানে রাখাইন রাজ্য, মিয়ানমার) সবচেয়ে দীর্ঘমেয়াদী বিধায়কদের একজন। আহমেদ জমিয়ত-ই-উলামা পার্টির সভাপতি ছিলেন, যেটি বার্মার প্রতিষ্ঠাতা রাজনৈতিক দল এন্টি-ফ্যাসিস্ট পিপলস ফ্রিডম লীগের সাথে জোটবদ্ধ ছিল। আহমেদ ১৯৬২ সালের বর্মী অভ্যুত্থান পর্যন্ত বর্মী সংসদে দায়িত্ব পালন করেন।
প্রারম্ভিক জীবন
সুলতান আহমেদ ১৯০১ সালে বার্মার মংডুর (উত্তর আরাকানে) থাই চাউং গ্রামে (বালুখালি, মালাভি পাড়া) জন্মগ্রহণ করেন। তার পিতা মাওলানা আকরাম উদ্দিন। ১৯১৯ সালে চট্টগ্রামের সরকারি মুসলিম উচ্চ বিদ্যালয় থেকে তিনি ম্যাট্রিকুলেশন পাস করেন। তিনি ১৯২৪ সালে কলকাতা বিশ্ববিদ্যালয় থেকে বিএ ডিগ্রি অর্জন করেন। ১৯২৯ সালে তিনি রেঙ্গুন বিশ্ববিদ্যালয় থেকে আইনে স্নাতক ডিগ্রি লাভ করেন।
ব্রিটিশ বার্মা
আহমেদ ১৯৪৭ সালে মংডু নির্বাচনী এলাকার প্রতিনিধি হিসেবে ব্রিটিশ বার্মার আইনসভায় নির্বাচিত হন। ১৯৪৭ সালে বর্মী আইনসভায় এম. এ. গাফফার ছাড়া আহমেদ ছিলেন দুজন আরাকানি ভারতীয়দের অন্যতম।
রাষ্ট্রের বিষয়বস্তু
কিয়াও ইয়িন, সান তুন অং ও থা তুনের সাথে সুলতান আহমেদ বিচারপতি স্যার বা ওউ কমিশনের আরাকান উপ-কমিটির সদস্য ছিলেন। বার্মার প্রধান বিচারপতির নেতৃত্বে কমিশনটি আরাকানি রাষ্ট্রের সম্ভাবনা অন্বেষণের জন্য প্রধানমন্ত্রী ইউ নু দ্বারা গঠিত হয়। কমিটি ২৯ অক্টোবর ১৯৪৮ তারিখে তাদের প্রতিবেদন পেশ করে। এটি একটি আরাকান বিষয়ক মন্ত্রনালয় গঠনের সুপারিশ করে যা এটি ও একটি সাহায্যকারী আরাকান বিষয়ক পরিষদ উভয়ই সাংবিধানিকভাবে স্বীকৃত হবে।
কুইচা
কুইচা (Asian swamp eel) একটি ইল-প্রজাতির মাছ। Sybranchidae পরিবারের অন্তর্গত এই মাছটির বৈজ্ঞানিক নাম Monopterus cuchia। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
আঞ্চলিক নাম
অঞ্চলভেদে একে কুইচা বা কুঁইচা কুঁচে, কুঁচে মাছ, কুচিয়া, কুইচ্চা বা কুচে বাইম নামে ডাকা হয়। ময়মনসিংহে স্থানীয়ভাবে এটি কুচ্চা মাছ নামেও পরিচিত।
শারীরিক গঠন
কুঁচে মাছের দেহ লম্বা এবং নলাকার। এদের লেজ খাড়াখাড়ি ভাবে চাপা এবং প্রান্তের দিকে ক্রমশ সরু। মাছটির ত্বক স্যাঁতস্যাঁতে ও পিচ্ছিল। এদের বক্ষ, শ্রোণী, পায়ু ও পুচ্ছ পাখনা অনুপস্থিত হলেও অতি ক্ষুদ্র একটি পৃষ্ঠ পাখনা আছে। এদের একটি চোখ অন্ধ। কুঁচে মাছের শরীরের আঁইশ অতি ক্ষুদ্র, গোলাকার এবং অষ্পষ্ট; লম্বালম্বিভাবে সজ্জিত। এদের দেহ গাঢ় বাদামী রংয়ের; উদর হালকা লাল এবং পার্শ্ব রেখার উপরের অংশে ও লেজে অসংখ্য ক্ষুদ্র গোলাকার ফোঁটা থাকে। লম্বায় এরা ৬০ থেকে ৭০ সেন্টিমিটার পর্যন্ত হয়ে থাকে। এই মাছটির শারীরিক সক্ষমতা বেশ।
এই প্রাণীর পায়ু ও পুচ্ছ অনুপস্থিত। দেহের রঙ গাঢ় খয়েরি বা বাদামি। কোন পার্শ্বরেখা নেই। মাথা সম্পূর্ণ দৈর্ঘের ১১%, উচ্চতা সম্পূর্ণ দৈর্ঘের ৬.১% এবং চোখ মাথার দৈর্ঘের ৩.৩%। স্থানীয় একটি বিল থেকে ধৃত একটি কুইচা মাছের দৈর্ঘ্য পরিমাপ করা হয় ৮৩ সেন্টিমিটার (সেমি)। বেশকিছু বইপত্রে মাছটির সর্বোচ্চ দৈঘ্য ৬৬ সেমি (বাংলাদেশ ফিসারিজ ক্যাম্পাসে রেকর্ডকৃত)।
আবাস
দেশের প্রায় সব স্বাদুপানির জলাশয়েই যেমন, বিল, হাওর-বাঁওর, ডোবা নালায় এই মাছ দেখা যায়। পানির অগভীর ও তীরবর্তী অংশ ও পাড়ে মাটির গর্তে এই মাছের উপস্থিতি লক্ষ্য করা যায়। অনেক সময় এরা মাটির ওপরে এসে রোদে অবস্থানও করে। অনেক সময় পুকুর খননে মাটির অনেক গভীরেও এদের দেখা মেলে।
এই মাছটি বাংলাদেশ, ভারত, নেপাল, পাকিস্তান, মায়ানমার অঞ্চলে পাওয়া যায়। ভারতীয় উপমহদেশের ভারত ও বাংলাদেশের পাহাড়ী অঞ্চলের অগভীর খাল, বিল, হাওড়, বাওড়, পুকুর ও মাটির গর্তে বাস করে। শুকনো মৌসুমে পুকুর কিংবা ডোবায় যখন পানি শুকিয়ে যায় তখন এরা কাদার নিচে অনেক দিন পর্যন্ত বেঁচে থাকতে পারে।
খাদ্যাভ্যাস
এর প্রধান খাদ্য বিভিন্ন প্রজাতির ছোট মাছ। এছাড়াও জলজ পোকা ও প্রাণী খায়। এরা খুব রাক্ষুসে স্বভাবের মাছ।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও আশংকাজনক বলে চিহ্নিত।
কোন্নগর, হুগলি
কোন্নগর ভারতের পশ্চিমবঙ্গ রাজ্যের হুগলি জেলার একটি শহর ও পৌরসভা এলাকা। কোন্নগর ডিরোজিওর 'নব্যবঙ্গ'র অন্যতম সদস্য মহাত্মা শিবচন্দ্র দেবে র জন্মস্থান। শিবচন্দ্র দেবকে কোন্নগরের রূপকার তথা জনক ও বলা চলে। শহরের গঠনে তার অবদান সর্বাধিক। শতাব্দী প্রাচীন কোন্নগর উচ্চবিদ্যালয়, কোন্নগর হিন্দু বালিকা উচ্চবিদ্যালয়, পাবলিক লাইব্রেরি অথবা রেলস্টেশন সবার পেছনেই তার অবদান। এই পাঁচশো বাছরেরও প্রাচীন শহর শ্রী অরবিন্দের পৈতৃক ভিটেও । গুরুদেব রবীন্দ্রনাথ তার পিতা মহর্ষি দেবেন্দ্রনাথের সাথে এখানে এসেছিলেন উনিশ বছর বয়সে। তাছাড়া ছোট্টবেলায় কলকাতায় কলেরার প্রকোপ দেখা দিলেও ছোট্ট রবিকে এই শহরে আনা হয়েছিল।তখন অবশ্য এ শহর সামান্য গ্রামই ছিল এবং কল্পনাপ্রবণ কবিকে মুগ্ধ করেছিল।তাছাড়া বিখ্যাত লেখক শিবরাম চক্রবর্তী এখানে কিছু বছর ছিলেন।
ভৌগোলিক উপাত্ত/অবস্থান
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪ মিটার (৪৫ ফুট)।
কোন্নগরের অক্ষাংশ ২২.৭০০৪৭৪, এবং দ্রাঘিমাংশ হল ৮৮.৩১৯০৬৯। কোন্নগর ২২° ৪২' ১.৭০৬৪ উত্তর এবং ৮৮° ১৯' ৮.৬৪৮৪ পূর্ব  জিপিএস স্থানাঙ্কের সাথে রয়েছে।
শহরটি হাওড়া-ব্যান্ডেল অথবা হাওড়া-বর্ধমান শাখার স্টেশন হিন্দমোটর এবং রিষড়ার মাঝে অবস্থিত। গঙ্গা তথা হুগলি নদীর পশ্চিম পার্শ্বে এবং সোদপুর শহরের বিপরীত দিকে এর অবস্থান।
জনসংখ্যার উপাত্ত
ভারতের ২০১১ সালের আদম সুমারি অনুসারে কোন্নগর শহরের সর্বমোট জনসংখ্যা হল ৭৬, ১৭২ যার মধ্যে পুরুষ ৩৮, ৬৫৩ জন (৫২%) এবং নারী ৩৭, ৫১৯ জন (৪৮%) । লিঙ্গানুপাত ভেদে মহিলা ৯৭১ যা রাজ্যের অনুপাত ৯৫০ র চেয়ে বেশি এবং লিঙ্গানুপাত ভেদে শিশু ৯৪৬ যা রাজ্যের অনুপাত ৯৫৬ র চেয়ে কম। ১৯ টি ওয়ার্ড সংবলিত এই পৌরশহরে কম-বেশি ১৯,৭৯৬ টি আবাসগৃহ রয়েছে। এই শহরের জনসংখ্যার ৮% হল ০-৬ বছর বয়সী ৫৮১৫ সংখ্যক শিশু।
শিক্ষার হার
এখানে স্বাক্ষরতার হার ৯০.৮৪%। পুরুষদের মধ্যে স্বাক্ষরতার হার ৯৩.৫৯% এবং নারীদের মধ্যে এই হার ৮৮.০১%। পশ্চিমবঙ্গ রাজ্যের গড় স্বাক্ষরতার হার ৭৬.২৬%। তার চাইতে কোন্নগর এর স্বাক্ষরতার হার বেশি।
নেবেথেতেপেত
নেবেথেতেপেত (nb.t-ḥtp.t) ছিলেন একজন প্রাচীন মিশরীয় দেবী। তাঁর নামের অর্থ "পূজা-উৎসর্গের দেবী" বা "সন্তুষ্ট নারী"। হেলিওপোলিসে আমুনের নারী প্রতিরূপ হিসেবে তাঁকে পূজা করা হত। তিনি ছিলেন সৃষ্টির নারীসত্ত্বা আমুনের হাতের মূর্তিরূপ। কিন্তু সেটুকু ছাড়া তাঁর গুরুত্ব বিশেষ ছিল না।
২০১৮–১৯ লা লিগা
২০১৮–১৯ লা লিগা হল লা লিগার ৮৮তম মৌসুম। স্পন্সরশিপের কারণে লা লিগা সান্তান্দের নামেও পরিচিত। ২০১৮ সালের ১৭ই আগস্ট তারিখে এই মৌসুমের উদ্বোধনী হয়েছে এবং ২০১৯ সালের ২৬শে মে তারিখে এর সমাপনী ঘটবে। ২০১৮ সালের ২৪শে জুলাই তারিখে এই মৌসুমের সময়সূচী ঘোষণা করা হয়। এই মৌসুমে প্রথমবারের মতো ভিএআর ব্যবহার করা হবে।
বার্সেলোনা হচ্ছে বর্তমান চ্যাম্পিয়ন। উয়েস্কা, রায়ো ভায়েকানো এবং রিয়াল ভায়াদোলিদ ২০১৭–১৮ সেহুন্দা দিভিসিওন হতে উত্তীর্ণ হয়ে এই মৌসুমের প্রিমিয়ার লীগে খেলার যোগ্যতা অর্জন করেছে। তারা মালাগা, লাস পালমাস, দেপোর্তিবো লা কারুনাকে প্রতিস্থাপন করেছে, যারা ২০১৮–১৯ সেহুন্দা দিভিসিওনে অবনমিত হয়েছে। ২৮ এপ্রিল, লেভান্তেকে পরাজিত করার পর ৩ ম্যাচ বাকি থাকতেই বার্সেলোনাকে এই মৌসুমের বিজয়ী হিসেবে ঘোষণা করা হয়।
পদোন্নতি এবং অবনমন (প্রাক-মৌসুম)
এই মৌসুমে সর্বমোট ২০টি দল প্রতিযোগিতা করবে – পূর্বের মৌসুমের শীর্ষ ১৭টি দল এবং ২০১৭–১৮ সেহুন্দা দিভিসিওন থেকে উত্তীর্ণ ৩টি দল। উক্ত উত্তীর্ণ ৩টি দলের মধ্যে ২টি দল হচ্ছে সেহুন্দা দিভিসিওনের শীর্ষ ২টি দল এবং অপরটি হচ্ছে প্লে-অফ জয়ী দল। লা লিগা হতে অবনমিত দলসমূহের মধ্যে সর্বপ্রথম অবনমিত হয় মালাগা। ২০১৮ সালের ১৯শে এপ্রিল তারিখে লেভান্তের কাছে ১–০ গোলে পরাজিত হওয়ার পর তাদের অবনমন হওয়া নিশ্চিত হয়। এর মাধ্যমে টানা ১০ বছর ধরে শীর্ষ লীগে খেলার পর তাদের অবনমন ঘটে।
লা লিগা হতে অবনমিত দলসমূহের মধ্যে সর্বশেষ অবনমিত হয় দেপোর্তিবো লা কারুনা। ২০১৮ সালের ২৯শে এপ্রিল তারিখে বার্সেলোনার কাছে নিজস্ব মাঠে ৪–২ গোলে পরাজিত হওয়ার পর তাদের অবনমন হওয়া নিশ্চিত হয়। এই ফলাফলের মাধ্যমে সর্বশেষ ৭ বছরের মধ্যে দেপোর্তিবো লা কারুনার তৃতীয়বারের মতো অবনমন ঘটে এবং বার্সেলোনা তাদের ২৫তম লা লিগা শিরোপা জয়লাভ করে। ২০১৮ সালের ২১শে মে তারিখে, লুয়োর বিরুদ্ধে ২–০ গোলে জয়লাভ করার মাধ্যমে উয়েস্কা প্রথমবারের মতো স্পেনীয় শীর্ষ লীগে খেলার যোগ্যতা অর্জন করে।
পরবর্তীতে, ২০১৮ সালের ২৭শে মে ২০১৮ তারিখে, আবার লুয়োর বিরুদ্ধে ১–০ গোলে জয়লাভ করার মাধ্যমে রায়ো ভায়েকানো সেহুন্দা দিভিসিওন হতে দ্বিতীয় দল হিসেবে উত্তীর্ণ হয়। লা লিগায় দুই বছর অনুপস্থিতির পর রায়ো ভায়েকানো পুনরায় খেলার যোগ্যতা অর্জন করেছে।
সর্বশেষ দল হিসেবে উত্তীর্ণ হয় রিয়াল ভায়াদোলিদ। প্লে-অফে স্পোর্চিং গিজন এবং নুমান্সিয়াকে হারিয়ে রিয়াল ভায়াদোলিদ উত্তীর্ণ হয়। লা লিগায় ৪ বছর অনুপস্থিতির পর ভায়াদোলিদ পুনরায় খেলার যোগ্যতা অর্জন করেছে।
২০১৪–১৫ লা লিগা মৌসুমের পর এবারই প্রথম যেখানে স্পেনের আরচিপেলাগো অঞ্চল হতে কোন দল খেলবে না।
স্টেডিয়াম এবং অবস্থান
সেলতা ভিগো আবাঙ্কার সাথে একটি স্পন্সরজনিত চুক্তি স্বাক্ষর করে, যার ফলে তাদের মাঠের নাম আবাঙ্কা-বালাইদোসে পরিণত হয়েছে।
ধ্বনিতত্ত্ব
ধ্বনিতত্ত্ব (Phonology) ভাষাবিজ্ঞানের একটি শাখা যেখানে কোন নির্দিষ্ট ভাষার ধ্বনি-ব্যবস্থা আলোচিত হয়। এতে বাক ইন্দ্রিয়ের মাধ্যমে সৃজিত ধ্বনির ভৌত উৎপাদন ও অনুধাবন নিয়ে আলোচনা করা হয়।
কারাভাজ্জো
মাইকেলেঞ্জেলো মেরিসাই ১৫৭১ সালের ২৯ সেপ্টেম্বর জন্মগ্রহণ করেন। কারাভাজ্জো নামে তিনি জগত বিখ্যাত হয়েছিলেন। ১৬১০ সালের ১৮ জুলাই এই মহান ইতালীয় চিত্রশিল্পী মৃত্যু বরণ করেন।  কারাভাজ্জো মিলানের বিখ্যাত চিত্রশিল্পী সিমন পিটারযানোর কাছে ছবি আঁকা শিখেন। ২০ বছর বয়সে তিনি রোমে চলে যান। এসময় রোমে চিত্রশিল্পীদের ব্যাপক কদর ছিলো। প্রধানত রোমে এই সময় অনেক নতুন নতুন চার্চ তৈরি হয়। আর চার্চ গুলোকে ধর্মীয় কাহিনীর ছবি দিয়ে সাজিয়ে তোলার জন্য গুনী চিত্রশিল্পীদের অগ্রাধিকার ছিলো। এদিকে কারাভাজ্জিও ধর্মীয় কাহিনী গুলোকে নিখুঁত ভাবে ফুটিয়ে তুলতে পারতেন তার আঁকা ছবি গুলোতে। ছবি তে আলো আঁধারের সন্নিবেশ ঘটানো আর ছবি গুলোকে জীবন্ত করে তোলার অসাধারন দক্ষতা ছিলো তার। যে কারণে, তিনি সহজেই সকলের দৃষ্টি আকর্ষনে সক্ষম হন।
ধ্বনিতত্ত্ব
ধ্বনিতত্ত্বের একটি গুরুত্বপূর্ণ অংশ হল একটি ভাষার স্বলক্ষণযুক্ত (distinctive) পৃথক পৃথক ধ্বনি-এককগুলি বের করা । উদাহরণস্বরূপ, ইংরেজিতে /p/ এবং /b/ দুইটি পৃথক ধ্বনি-একক । "pin" ও "bin" ন্যূনতম জোড়ে এই ঘটনাটি পরিলক্ষিত হয়, যে শব্দজোড়ে কেবল একটি ধ্বনির ক্ষেত্রে পার্থক্য ঘটেছে।
ধ্বনি: ভাষার ক্ষুদ্রতম উপাদান হলো ধ্বনি। ফুসফুস থেকে নির্গত বাতাস গলার মধ্য দিয়ে মুখের মাধ্যমে বের হওয়ার পথে গলার ভিতরে থাকা বিভিন্ন অংশে স্পর্শ করে বিভিন্ন রকমের শব্দের সৃষ্টি করে। এই শব্দগুলো হলো আওয়াজ। আওয়াজ যখন ভাষার নিদিষ্ট কোনো চিহ্নকে কল্পনা করতে সাহায্য করে তখন তাকে ধ্বনি বলে। ‘অ’; ‘আ’; ‘ক’; ‘খ’ একেকটা ধ্বনি। আওয়াজকে ধ্বনিতে রূপ দিতে গলার যে সব স্থানে বাতাসের স্পর্শ হয়, সে সব স্থানকে বাকযন্ত্র বলে। ধ্বনি ভাষার মূল উপাদান হলেও, ধ্বনির একক কোনো অর্থ হয় না। ধ্বনির সাথে ধ্বনি একত্র হয়ে সৃষ্টি করে শব্দ আর শব্দ থেকে বাক্য গঠনের মথ্য দিয়ে ভাষার প্রকাশ হয়। ভাষাবিজ্ঞানের ধ্বনিতত্ত্ব বিভাগে ধ্বনির গঠন, বিকৃতি, পুনগঠন ও পরিবর্তনগুলো আলোচিত হয়ে থাকে। এ প্রক্রিয়ায় ভাষার ধ্বনিগুলো সাধারণত উচ্চারণীয় ধ্বনিতত্ত্ব, মূলধ্বনিতত্ত্ব ও শ্রুতিগতধ্বনিতত্ত্বকে প্রাধান্য দেয়া হয়।
উচ্চারণীয় ধ্বনিতত্ত্ব: উচ্চারণীয় ধ্বনিতত্ত্বে বাকযন্ত্রের সহায়তায় ধ্বনিগঠন ও পরিবর্তনের দিক আলোচনা করা হয়।
মূলধ্বনিতত্ত্ব: মূলধ্বনিতত্ত্বে ব্যবহারিক ধ্বনির বৈশিষ্ট, বিন্যাস বিশ্লেশণ করা হয়।
শ্রুতিগতধ্বনিতত্ত্ব: শ্রুতিগতধ্বনিতত্ত্বে ধ্বনিগঠনের সময় গলা ও মুখের বিভিন্ন অংশে (বাকযন্ত্রের) বাতাসের যে বিভিন্ন চাপ সৃষ্টি হয়ে তরঙ্গের সৃষ্টি করে, তারই পর্যালোচনা হয় এই শ্রুতিগতধ্বনিতত্ত্বের মাধ্যমে।
ধ্বনির প্রকারভেদ।।
ধ্বনিতত্ত্ব অনুসারে সকল ধ্বনিকে দু'ভাগে ভাগ করা যেতে পারে। যথাক্রমে -
কারাভাজ্জো
মৃত্যু
১৬১০ সালের ১৮ জুলাই কারাভাজ্জো মৃত্যু বরণ করেন।
তথ্যসূত্র
The main primary sources for Caravaggio's life are: All have been reprinted in Howard Hibbard's "Caravaggio" and in the appendices to Catherine Puglisi's "Caravaggio".
বহিঃসংযোগ
Articles and essays
ঢাকুরিয়া বিধানসভা কেন্দ্র
ঢাকুরিয়া (বিধানসভা কেন্দ্র) ছিল ভারতের এর পশ্চিমবঙ্গ রাজ্যের দক্ষিণ ২৪ পরগনা জেলার একটি বিধানসভা কেন্দ্র।
ওভারভিউ
সীমানা কমিশনের আদেশের ফলস্বরূপ, ২০১১ থেকে ঢাকুরিয়া (বিধানসভা কেন্দ্র) এর অস্তিত্ব বিলুপ্ত হয়ে যায়।
এটি ছিল কলকাতা দক্ষিণের (লোকসভা কেন্দ্র) অংশ।
১৯৭৭-২০০৬
পশ্চিমবঙ্গ বিধানসভা নির্বাচন, ২০০৬ এ, আরএসপি এর ক্ষিতিমোহন গোস্বামী তার নিকটতম প্রতিদ্বন্দ্বী তৃণমূল কংগ্রেসের সৌগত রায়কে পরাজিত করে আসনে জয়ী হয়। তৃণমূল কংগ্রেসের সৌগত রায় আরএসপির ক্ষিতিমোহন গোস্বামীকে ২০০১ সালে পরাজিত করে আরএসপির-এর ক্ষিতি গোস্বামী ১৯৯৬ সালে কংগ্রেসের সুখেন্দু শেখর রায়কে এবং ১৯৯১ সালে স্বতন্ত্র যতীন চক্রবর্তীকে আরএসপির যতীন চক্রবর্তী ১৯৮৭ সালে কংগ্রেসের শঙ্কর কান্তি ভৌমিককে, ১৯৮২ সালে কংগ্রেসের তুষার কান্তি দাশগুপ্তকে এবং ১৯৭৭ সালে কংগ্রেসের অরবিন্দ প্রসাদ দাশগুপ্তকে
পি কে রোজি
পিকে রোজি (রাজাম্মা, রোসাম্মা, রাজম্মাল) ছিলেন মালায়লাম সিনেমার প্রথম নায়িকা এবং ভারতীয় সিনেমার প্রথম দলিত অভিনেত্রী। তার পুলায়া (দলিত) বর্ণের পটভূমি বিতর্কের সৃষ্টি করেছিল। তিনি জেসি ড্যানিয়েল পরিচালিত বিগাথাকুমারন (দ্য লস্ট চাইল্ড) এর নায়িকা ছিলেন।
জীবনের প্রথমার্ধ
তিনি ১৯০৩ সালে রাজাম্মা, তিরুবনন্তপুরম (ত্রিবান্দ্রম) নন্দনকোড়ের একটি পুলাইয়া পরিবার, পৌলোস এবং কুঞ্জির ঘরে জন্মগ্রহণ করেন। জন্মের পর তার নাম রাখা হয় রাজম্মা। তার জীবিত আত্মীয়রা নিশ্চিত করে যে তার বাবা খুব অল্প বয়সে মারা যান যখন তিনি তার পরিবারকে দারিদ্র্যের মধ্যে নিমজ্জিত রেখে চলে যান। তার ছোট বছরগুলি ঘাস কাটার হিসাবে ব্যয় করা হয়েছিল। তিনি শিল্পকলার প্রতিও খুব আগ্রহী ছিলেন এবং তার চাচা দ্বারা এতে উত্সাহিত হয়েছিলেন, যিনি তার জন্য সঙ্গীত এবং অভিনয়ের জন্য একজন শিক্ষক খুঁজে পেয়েছিলেন। তিনি নিয়মিতভাবে স্থানীয় স্কুল অফ পারফর্মিং আর্টসে গিয়েছিলেন কাক্কিরাসি নাটকম অধ্যয়নের জন্য, তামিল এবং মালয়ালমের মিশ্রণে তামিল লোক থিয়েটারের একটি ফর্ম যা শিব এবং পার্বতীর যাযাবর হিসাবে পৃথিবীতে আসার গল্পগুলিকে ঘিরে আবর্তিত হয়।
সেই দিনগুলিতে, অভিনয় সাধারণত কোনও মহিলার কাজ ছিল না এবং যে মহিলারা অভিনয়কে একটি গুরুতর পেশা হিসাবে বিবেচনা করতেন তাদের লিসেন্টিয়াস বা "আলগা" হিসাবে চিহ্নিত করা হত। অভিনয়ের প্রতি রোজির ভালবাসা মনে হয় সমাজ তাকে কী নামে ডাকবে তার জন্য তিনি যে উদ্বেগগুলি ধরে রেখেছিলেন তা অতিক্রম করেছে।
তার "রোজি" নামের উৎপত্তি সম্পর্কে অনেকেই দাবি করেন যে তার পরিবার খ্রিস্টান ধর্মে ধর্মান্তরিত হয়েছে এবং তার নাম রাজাম্মা থেকে রোসাম্মা হয়েছে। যদিও অন্যরা দাবি করেন যে ড্যানিয়েলই তাকে আরও 'গ্ল্যামারাস' নাম দিয়েছিলেন। তার পরিবারের সদস্যরা এই দাবির বিরোধিতা করে যে তিনি এক ভাগ্নেকে ধর্মান্তরিত করেছিলেন এই বলে যে "রোজিকে পড়াশোনা করতে পাঠাতে, সে এলএমএস চার্চে খ্রিস্টান ধর্মে ধর্মান্তরিত হয়েছিল। সেই ভিত্তিতেই সেই সময়ে শিশুদের শিক্ষা দেওয়া হত। অন্য কেউ ধর্মান্তরিত হয়নি। তার মা হিন্দু হিসেবে থাকতেন।
কর্মজীবন
১৯২৮ সালের মধ্যে তিনি কাকিরাসিতে দক্ষ হয়ে ওঠেন। এর থেকে তিনি জেসি ড্যানিয়েলের চলচ্চিত্রের নায়িকা হওয়ার জন্য পদক্ষেপ নিয়েছিলেন যখন তার প্রথম সম্ভাব্য নায়িকা এই ভূমিকার জন্য অনুপযুক্ত প্রমাণিত হয়েছিল। তিনি ছবিতে একজন নায়ার মহিলা সরোজিনীর চরিত্রে অভিনয় করেছিলেন। যখন বিগাথুকুমারনকে মুক্তি দেওয়া হয়, তখন নায়ার সম্প্রদায়ের সদস্যরা একজন দলিত মহিলাকে নায়ারের চরিত্রে অভিনয় করতে দেখে ক্ষুব্ধ হন। সেই সময় চলচ্চিত্র শিল্পের অনেক বিশিষ্ট সদস্যবিধায়ক আইনজীবী মাধুর গোবিন্দন পিল্লাই সহ রোজি যদি সেখানে শারীরিকভাবে উপস্থিত থাকতে চান তবে বিগাথাকুমারনের উদ্বোধন করতে অস্বীকার করেছিলেন। একটি দৃশ্যের পরে যেখানে প্রধান চরিত্রটি তার চুলে একটি ফুলদিয়ে চুম্বন করেছিল, তখন দর্শকরা পর্দার দিকে পাথর নিক্ষেপ করেছিল। পরিচালক ড্যানিয়েল নিজেই প্রতিক্রিয়ার ভয়ে তিরুবনন্তপুরমের ক্যাপিটল থিয়েটারে উদ্বোধনী অনুষ্ঠানে তাকে আমন্ত্রণ জানাননি। কিন্তু রোজি উপস্থিত ছিলেন, কিন্তু তারপরেও যারা এই অনুষ্ঠানটি বয়কট করেছিল তাদের দ্বারা একটি দ্বিতীয় প্রদর্শনী দেখার জন্য তৈরি করা হয়েছিল।
একজন নায়ার চরিত্রে অভিনয় করার "অপরাধ" এর কারণে, উচ্চ বর্ণের দ্বারা তার বাড়ি পুড়িয়ে দেওয়া হয়েছিল বলে জানা গেছে। বলা হয় যে তিনি একটি লরিতে করে পালিয়ে যান যা তামিলনাড়ুর দিকে যাচ্ছিল, লরি চালক কেশবন পিল্লাইকে বিয়ে করেছিলেন এবং তামিলনাড়ুতে "রাজাম্মাল" হিসাবে নীরবে তার জীবন কাটিয়েছিলেন। তার সন্তানরা তার সংক্ষিপ্ত স্টারডম সম্পর্কে কিছুই জানত না, তবে তিনি একজন থিয়েটার শিল্পী ছিলেন এবং বর্তমানে পিল্লাইয়ের বর্ণের নায়ার হিসাবে বাস করেন।
মার্ক সারমেন
মার্ক সারমেন একজন ইন্টারনেট অ্যাক্টিভিস্ট, বিশেষ করে ওপেন সোর্স সফটওয়্যার প্রসারে কাজ করছেন। এছাড়া তিনি মজিলা ফাউন্ডেশনের নির্বাহী পরিচালক। অলাভজনক সংস্থার মাধ্যমে সাধারণ মানুষদের উপকারে লাগে এমন নানা বিষয় নিয়ে কাজ করে যাচ্ছেন তিনি।
জন্ম ও শিক্ষাজীবন
মার্ক ইউনিভার্সিটি অব টরোন্টো থেকে স্নাতক সম্পন্ন করেছেন। ব্যক্তিগত জীবনে মার্ক সামাজিক উদ্যোক্তা তনয়া সারমেনকে বিয়ে করেন। এ দম্পতির দুই সন্তান। এরা হলেন ক্রিস্টান এবং ইথান।
কর্মজীবন
২০০৯ সালে সারমেন 'ফ্রি অ্যান্ড ওপেন সোর্স সফটওয়্যার ডেভলপারস ইউরোপিয়ান মিটিং' (এফওএসডিইএম) এ কীনোট স্পিকার ছিলেন। এছাড়া তিনি শাটলওর্থ ফাউন্ডেশনের ফেলো এবং সংবাদ এবং সিদ্ধান্ত বিষয়ক সাইট রাবল ডট সিএ চালু করার ক্ষেত্রেও সহায়তা করেন। তিনি ড্যারন ওয়ার্সলারের সঙ্গে যৌথভাবে ‌'কমনস্পেস: বিয়ন্ড ভার্চুয়াল কমিউনিটি শীর্ষক লেখা লিখেছেন।
শ্বেত মুঘল
হোয়াইট মুঘলস বা 'শ্বেত মুঘল' হল ২০০২ সালে প্রকাশিত উইলিয়াম ডালরিম্পল রচিত একটি ইতিহাসের বই।
সারসংক্ষেপ
অষ্টাদশ ও ঊনবিংশ শতকের গোড়ার দিকে ব্রিটিশ এবং কিছু ভারতীয়ের মধ্যে গড়ে ওঠা উষ্ণ সম্পর্কের একটি সামাজিক ইতিহাস হল এই বইটির বিষয়বস্তু। তখন ভারতে তিনজন ব্রিটিশ পুরুষ ভারতীয় মহিলার সাথে বিবাহবন্ধনে আবদ্ধ হয়েছিলেন। এটি ব্রিটিশ অফিসারদের মধ্যে আন্ত-জাতিগত যোগাযোগ সম্পর্কিত নথি প্রদান করে। যেমন চার্লস "হিন্দু" স্টুয়ার্ট -এর সাথে ভারতীয় হিন্দু ধর্মের সম্পর্ক আঠারো শতকের শেষদিকে ভারতের ভূ-রাজনৈতিক প্রেক্ষাপটে গড়ে উঠেছিল। একইভাবে প্রাক-আধুনিক যুগে দুজনের মধ্যে আশ্চর্যজনকভাবে সম্পর্কের উপর ভর করে  খ্রিস্টান ও ইসলামের মিথস্ক্রিয়াও পরীক্ষিত হয়েছে।
হোয়াইট মুঘলস এর কাহিনীর কেন্দ্রবিন্দুতে দেখানো রয়েছে হায়দরাবাদ বাসিন্দা ব্রিটিশ ইস্ট ইন্ডিয়া কোম্পানি-এর এক ব্রিটিশ গণ্যমান্য ব্যক্তি ক্যাপ্টেন জেমস অ্যাকিলিস কির্কপ্যাট্রিক-এর ইসলাম ধর্ম গ্রহণ করে রাজকীয় মুঘল বংশজাত এক হায়দ্রাবাদী আভিজাত মহিলা খয়ের-উন-নিসাকে বিয়ে করার ঘটনা। হায়দরাবাদে ব্রিটিশ বাসিন্দা হিসাবে কিরকপ্যাট্রিককে তাঁর কর্মদাতা ইস্ট ইন্ডিয়া কোম্পানি এবং হায়দরাবাদের নিজাম এর প্রতি সহানুভূতিশীল মনোভাব প্রদর্শনের  প্রয়োজনীয়তার সাথে সামঞ্জস্য বিধান করতে দেখানো হয়েছে।
হোয়াইট মুঘলস এর শিরোনামেই নির্দেশ করা হয়েছে: ১৮ শতকের শেষের দিকে এবং ১৯ শতকের গোড়ার দিকে ভারতে 'মানুষের মধ্যে সংস্কৃতি এবং ধ্যান-ধারণার এক অপ্রত্যাশিত এবং অপরিকল্পিত মিশ্রণ ঘটেছিল'। বইটির এক স্তরে ‘পুরোপুরি প্রাচ্য’ হয়ে ওঠা হায়দ্রাবাদের ব্রিটিশ বাসিন্দা জেমস কিরকপ্যাট্রিক এবং একজন সুন্দরী অভিজাত মুসলিম তরুণী খয়ের-উন-নিসার মর্মান্তিক প্রেমের গল্পটি বলা হয়েছে। অন্য স্তরে চিঠি, ডায়েরি, রিপোর্ট এবং প্রেরিত-তথ্যের মধ্যে থেকে ডালরিম্পলের গবেষণার উপর ভিত্তি করে (এর বেশিরভাগ অংশ গোপনীয় সংকেতে লেখা) কাহিনীটিতে বিবৃত করা হয়েছে বাণিজ্য, সামরিক এবং রাজনৈতিক লেনদেন বিষয়ে। এই উৎসগুলির মধ্যে থেকে তিনি যৌন মনোভাব এবং সামাজিক শিষ্টাচারের একটি আকর্ষণীয় চিত্র আঁকেন। ইভাঞ্জেলিকাল খ্রিস্ট ধর্মের উত্থানের প্রভাবে মিশ্র সন্ততিদের উপর ইউরোপীয় এবং ভারতীয়দের মধ্যে যে একটি "ক্রমবর্ধমান বর্ণবাদী হয়ে ওঠা এবং উড়িয়ে দেওয়ার মনোভাব থাকে", তা তিনি খুঁজে পেয়েছিলেন। তিনি একজন উপন্যাসিকের দক্ষতায় তাকে ক্রমান্বয়ে প্রকাশ করেছেন এবং আমাদেরকে কিরকপ্যাট্রিকের মৃত্যুর পরে "পুরো গল্পের সবচেয়ে দুঃখজনক অংশে" নিয়ে গেছেন। নষ্ট প্রেমীদের প্রকৃতপক্ষে একটি আশাবাদী প্রত্যাশার জন্ম দেয়, যখন তাঁদের দুই সন্তান ব্রিটেনে চলে যায়। তাঁদের কন্যা কিটি স্কটিশ লেখক এবং দার্শনিক থমাস কার্লাইল এর বন্ধু এবং ঘনিষ্ট হয়ে ওঠেন এবং হেনরি রাসেল এর মাধ্যমে ভারতে তাঁর মাতুলানীর সাথে পুনরায় যোগাযোগ স্থাপিত হয়।
জনপ্রিয় সংস্কৃতি
২০১১ সালের আগস্টে উইলিয়াম ডালরিম্পল ঘোষণা করেছিলেন যে রেফ ফাইঞ্জ হোয়াইট মুঘলস সিনেমার সংস্করণটি পরিচালনা করবেন এবং তাতে অভিনয় করবেন।
কৃষ্ণপুর
থাম্ব|কৃষ্ণপুর শিব মন্দির, পুঠিয়া কৃষ্ণপুর ভারতের পশ্চিমবঙ্গ রাজ্যের হুগলী জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩ মিটার (৭৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কৃষ্ণপুর শহরের জনসংখ্যা হল ৬৬৭৬ জন। এর মধ্যে পুরুষ ৫০% এবং নারী ৫০%।
এই শহরের জনসংখ্যার ১২% হল ৬ বছর বা তার কম বয়সী।
ইয়ান বাটলার
ইয়ান গারেথ বাটলার (Ian Butler; জন্ম: ২৪ নভেম্বর, ১৯৮১) অকল্যান্ডের শহুরে এলাকা মিডলমোরে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। বর্তমানে যুক্তরাজ্যের যৌথ নাগরিকত্ব লাভ করেছেন। নিউজিল্যান্ড ক্রিকেট দলের অনতম সদস্য ছিলেন তিনি। ২০০২ থেকে ২০১৩ সময়কালে নিউজিল্যান্ডের পক্ষে আন্তর্জাতিক পর্যায়ে তিন স্তরের ক্রিকেটে অংশ নিয়েছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস, ওতাগো ভোল্টস এবং ইংরেজ কাউন্টি ক্রিকেটে গ্লুচেস্টারশায়ার, কেন্ট, নটস ও নর্দান্টসের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলারের দায়িত্ব পালন করতেন। এছাড়াও, নিচেরসারিতে ডানহাতে পারদর্শীতা দেখিয়েছেন ইয়ান বাটলার।
প্রথম-শ্রেণীর ক্রিকেট
১৭ বছর বয়সে লেক ডিস্ট্রিক্টের পেনরিথের সাথে প্রথমবারের মতো পেশাদারী পর্যায়ে খেলার জন্যে চুক্তিবদ্ধ হন। পরের বছর লন্ডনের পিউরলির পক্ষে খেলেন। ২০০১ থেকে ২০০৮ সাল পর্যন্ত নর্দার্ন ডিস্ট্রিক্টসের প্রতিনিধিত্ব করেন। এরপর ওতাগো ভোল্টসে চলে যান। এ দলটির সদস্যরূপে ভারতে অনুষ্ঠিত ২০০৯সালের চ্যাম্পিয়ন্স লীগ টুয়েন্টি২০ প্রতিযোগিতায় অংশগ্রহণ করেন ইয়ান বাটলার।
২০০৩ সালে প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার ও ২০০৪ সালে কেন্টের পক্ষে খেলেছেন তিনি। ২০০৭ সালে বার্মংহামের হারবোর্ন ক্রিকেট ক্লাবে অংশগ্রহণ করেছেন। এ সময় এজবাস্টনে অবস্থিত কিং এডওয়ার্ডস স্কুল বার্মংহামের কিছু ছাত্রকে প্রশিক্ষণ প্রদান করেন। ২০০৮ সালে পুনরায় হারবোর্ন ক্রিকেট ক্লাবে খেলেন। পাশাপাশি লন্ডনের ল্যাশিংস ক্রিকেট ক্লাবে খেলেন। ২০১০ সালে গ্লুচেস্টারশায়ারের সদস্যরূপে ফ্রেন্ডস প্রভিডেন্ট টি২০ প্রতিযোগিতায় খেলার জন্য পুনরায় চুক্তিবদ্ধ হন। ২০১৪ সালে নর্দাম্পটনশায়ারে খেলার জন্য চুক্তিনামায় স্বাক্ষর করেন।
আন্তর্জাতিক ক্রিকেট
দ্রুতগতিসম্পন্ন বোলার শেন বন্ডের দূর্দান্ত ক্রীড়ানৈপুণ্যের কারণে নিজেকে যথাযথ ফুটিয়ে তুলতে না পারলেও যথাসাধ্য চেষ্টা চালান। ২০০৪ সালে ওয়েলিংটনে সফরকারী পাকিস্তানের বিপক্ষে ৬/৪৬ বোলিং পরিসংখ্যান গড়েছিলেন। বেশ কয়েকবার পিঠের আঘাতের কবলে পড়েন ও উত্তরোত্তর শক্তিশালী হয়ে উঠা নিউজিল্যান্ড দলে অন্তর্ভুক্তিতে ব্যাঘাতের কারণ হয়ে দাঁড়ায়।
২০০৯ সালের শুরুতে নিউজিল্যান্ড দলে খেলার জন্য পুনরায় ডাক পান। সিডনিতে স্বাগতিক অস্ট্রেলিয়ার বিপক্ষে টুয়েন্টি২০ আন্তর্জাতিকে অংশ নেন। এরপর ইংল্যান্ডে অনুষ্ঠিত ২০০৯ ও ওয়েস্ট ইন্ডিজে অনুষ্ঠিত ২০১০ সালের আইসিসি বিশ্ব টুয়েন্টি২০ প্রতিযোগিতায় খেলেন।
ডিসেম্বর, ২০১৪ থেকে কোন প্রথম-শ্রেণীর খেলায় অংশগ্রহণ করেননি। তবে নর্দার্ন ডিস্ট্রিক্টসের পক্ষে একদিনের খেলায় সক্রিয়ভাবে অংশ নিচ্ছেন। ২০১৪ সালে ইয়ান বাটলার ক্রিকেট থেকে নিজের অবসরের কথা ঘোষণা করেন।
থাল্যাসা (প্রাকৃতিক উপগ্রহ)
থাল্যাসা (ইংরেজি: Thalassa, ) বা নেপচুন ৪ (ইংরেজি: Neptune IV) হল নেপচুনের দ্বিতীয় নিকটতম প্রাকৃতিক উপগ্রহ। গ্রিক পুরাণের সমুদ্র দেবী থাল্যাসার (এথের ও হেমেরার কন্যা) নামানুসারে। গ্রিক ভাষায় "থাল্যাসা" ("Thalassa") শব্দের অর্থ সমুদ্র।
আবিষ্কার
১৯৮৯ সালের সেপ্টেম্বরের মাঝামাঝি সময়ে ভয়েজার ২ প্রোবের তোলা ছবিগুলি থেকে থাল্যাসা আবিষ্কৃত হয়। এটির সাময়িক নামকরণ করা হয়েছিল এস/১৯৮৯ এন ৪ (ইংরেজি: S/1989 N 4)। ১৯৮৯ সালের ২৯ সেপ্টেম্বর আইএইউ-র ৪৮৬৭ নং সার্কুলারে এই আবিষ্কারের কথা আনুষ্ঠানিকভাবে ঘোষণা করা হয় এবং এই প্রসঙ্গে "১১ দিনে তোলা ২৫টি ছবি"র কথাও উল্লেখ করা হয়। যা থেকে মনে ক্রয়া হয় উপগ্রহটি ১৮ সেপ্টেম্বরের কিছু আগে আবিষ্কৃত হয়েছিল। ১৯৯১ সালের ১৬ সেপ্টেম্বর আনুষ্ঠানিকভাবে উপগ্রহটির নামকরণ করা হয়।
ভৌত বৈশিষ্ট্য
থাল্যাসা একটি অনিয়মিত উপগ্রহ। সম্ভবত নেপচুনের আদি উপগ্রহগুলির ধ্বংসাবশেষের নুড়িগুলি পুনঃসৃজিত হয়ে এই উপগ্রহটিরও উদ্ভব ঘটিয়েছিল। উল্লেখ্য, ট্রাইটন নেপচুনের মাধ্যাকর্ষণের জালে আবদ্ধ হয়ে প্রাথমিকভাবে একটি উচ্চ উৎকেন্দ্রিকতা-সম্পন্ন কক্ষপথে স্থাপিত হয়ে প্রাকৃতিক উপগ্রহে পরিণত হওয়ার সময় উক্ত আদি উপগ্রহগুলির কক্ষপথ বিঘ্নিত হয় এবং সেগুলি চূর্ণবিচূর্ণ হয়ে যায় বলেই বিজ্ঞানীরা মনে করেন। এটির আকার কিছুটা চাকতির মতো, যা সচরাচর অনিয়মিত উপগ্রহগুলির ক্ষেত্রে দেখা যায় না।
কক্ষপথ
থাল্যাসার কক্ষপথটি নেপচুনের সমলয় কক্ষপথ ব্যাসার্ধের অভ্যন্তরে অবস্থিত হওয়ার দরুন জোয়ার-সংক্রান্ত গতিহ্রাসের ফলে এটি ধীরে ধীরে পেঁচিয়ে পেঁচিয়ে ভিতরের দিকে ঢুকছে। বিজ্ঞানীরা অনুমান করেন, ভবিষ্যতে হয়তো নেপচুনের রচ সীমা পার হওয়ার সময় জোয়ার-সংক্রান্ত প্রসারণের ফলে থাল্যাসার সঙ্গে নেপচুনের বায়ুমণ্ডলের সংঘর্ষ লাগবে এবং থাল্যাসা চূর্ণবিচূর্ণ হয়ে একটি নতুন গ্রহীয় বলয় সৃষ্টি করবে। তার অপেক্ষাকৃত পরেই সম্ভবত ছড়িয়ে পড়তে থাকা ধ্বংসাবশেষগুলির সঙ্গে ডেসপাইনার কক্ষপথের সংঘাত বাধবে।
আকসুম
যিশুখ্রিস্টের জন্মের কাছাকাছি সময়ে আকসুম সাম্রাজ্যের বাণিজ্যকেন্দ্র হিসেবে শহরটির আবির্ভাব ঘটে। ৭ম শতকে মুসলিম শাসনের প্রভাবে শহরটি গুরুত্বহীন হয়ে পড়ে।
আকসুমের বর্তমান অধিবাসী সংখ্যা প্রায় ৫০,০০০ এবং এদের প্রায় তিন-চতুর্থাংশ ইথিওপীয় অর্থোডক্স গির্জার সদস্য।
১৯৮০ সালে ঐতিহাসিক তাৎপর্যের জন্য ইউনেস্কো শহরটিকে ওয়ার্ল্ড হেরিটেজ সাইটের তালিকায় অন্তর্ভুক্ত করে।
শবাধার লিপি
শবাধার লিপি হল প্রথম অন্তর্বর্তী পর্যায়ের সমসাময়িক কাল থেকে প্রাচীন মিশরে শবাধারের গায়ে লিখিত অন্ত্যেষ্টিক্রিয়া-বিষয়ক মন্ত্রের সংকলন। এগুলি আংশিকভাবে শুধুমাত্র রাজকীয় ব্যবহারের জন্য নির্দিষ্ট পূর্ববর্তী পিরামিড লিপি থেকে আহরিত। কিন্তু শবাধার লিপিতে দৈনন্দিন চাহিদা-সংক্রান্ত অনেক নতুন বিষয়বস্তুও দেখা যায়। যা থেকে অনুমান করা হয় যে, এগুলি সাধারণ মানুষের জন্য ব্যবহৃত হত। এই লিপিগুলির সূচনা ঘটেছিল আনুমানিক খ্রিস্টপূর্ব ২১০০ অব্দে। সাধারণ মিশরীয় যাদের একটি শবাধার ক্রয়ের ক্ষমতা ছিল, তারাই এই লিপিগুলি ব্যবহার করতে। অর্থাৎ, এই সময় পরলোকে ফ্যারাওদের একচেটিয়া অধিকার ক্ষুণ্ণ হয়েছিল।
ক্ষিদিরপুর (নদীয়া)
ক্ষিদিরপুর (বেথুয়াডহরি) ভারতের পশ্চিমবঙ্গ রাজ্যের নদীয়া জেলার।
জনসংখ্যার উপাত্ত
ভারতের ২০০১ সালের আদমশুমারি অনুসারে ক্ষিদিরপুর (নদীয়া) শহরের জনসংখ্যা হল ৯০৬৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে ক্ষিদিরপুর (নদীয়া) এর সাক্ষরতার হার বেশি।
আফ্রিকান ন্যাশনাল কংগ্রেস
আফ্রিকান ন্যাশনাল কংগ্রেস (African National Congress বা ANC) দক্ষিণ আফ্রিকার একটি বামপন্থী রাজনৈতিক দল। ১৯১২ সালে South African Native National Congress নামে ব্লুমফন্টেইন শহরে এটি প্রতিষ্ঠিত হয়। ১৯২৩ সালে এটি ANC-তে পরিণত হয়। ১৯৯৪ সাল থেকে এটি দক্ষিণ আফ্রিকার শাসক দল। ১৯৯৯ ও ২০০৪ সালের সাধারণ নির্বাচনে দলটি সংখ্যাগরিষ্ঠতা পায়।
ইতিহাস
১৯১২ সালের ৮ই জানুয়ারি দক্ষিণ আফ্রিকার কৃষ্ণাঙ্গদের প্রথম জাতীয় পর্যায়ের রাজনৈতিক সংগঠন আফ্রিকান জাতীয় কংগ্রেস প্রতিষ্ঠিত হয়। এই সংগঠন আফ্রিকানদের সংহতি, যাবতীয় ধরনের বর্ণবৈষম্যবাদের বিরোধিতা করে এবং "বর্ণবৈষম্যমুক্ত, একীভূত ও গণতান্ত্রিক দক্ষিণ আফ্রিকা" প্রতিষ্ঠার পক্ষে ঘোষণা দেয়। ১৯২৯ সালে এই সংগঠন আফ্রিকান ট্রেড ইউনিয়ন এবং দক্ষিণ আফ্রিকার কমিউনিস্ট পার্টির সঙ্গে মিলে "আফ্রিকান জনগণের অধিকার" নামে একটি সংগঠন গঠিত হয় এবং "পাসপত্র আইন " আর "পার্মিশন" ব্যবস্থা বাতিল করার দাবি জানায়। ১৯৫২ সালে এই সংগঠন দক্ষিণ আফ্রিকার ভারতীয় কংগ্রেসের সংগে যৌথভাবে "অন্যায্য আইন উপেক্ষা করার আন্দোলন" চালাতে শুরু করে। ১৯৫৫ সালের জুন মাসে এই সংগঠন "স্বাধীন সনদ'' প্রণয়নে অংশগ্রহণ করে এবং সকল আফ্রিকান জনগণের সমান নাগরিক অধিকার দেয়ার দাবি জানায়।
১৯৬০ সালে এই সংগঠন " পাসপত্র সংক্রান্ত আইন-বিরোধী আন্দোলন" শুরু করে। পরে সংগঠনটিকে অবৈধ সংগঠন বলে ঘোষণা করা হয়। ১৯৬১ সালে এই সংগঠন " জাতীয় বল্লম" নামক সশস্ত্র সংগঠন প্রতিষ্ঠা করে এবং এর সঙ্গে সঙ্গে বিপুল প্রয়াসে রাজনৈতিক ও পররাষ্ট্র বিষয়ক নানা রকম সংগ্রাম পরিচালনা করে। দেশের ভেতরে নিজের তার প্রভাব ক্রমেই সম্প্রসারিত হতে থাকে। সংগঠনটি আফ্রিকান ঐক্য সংস্থার স্বীকৃতি ও সমর্থন অর্জন করে।
১৯৮৯ সালে সংগঠনটি আবার বৈধ সংগঠনের মর্যাদা অর্জন করে।
এএনসি'র পতাকা
100px|right|thumb|আফ্রিকান ন্যাশনাল কংগ্রেসের পতাকা এএনসি'র পতাকা তিনটি রঙের সংমিশ্রণে তৈরী করা হয়েছে। রংগুলো হলো - কালো, সবুজ এবং সোনালী। এখানে কালো রং - দক্ষিণ আফ্রিকার আদি জনগোষ্ঠীর প্রতিচ্ছবি, সবুজ - আফ্রিকার ভূমি এবং সোনালী - খনি এবং প্রাকৃতিক সম্পদের প্রতিচ্ছবি। এছাড়াও, দলীয় ওমখন্তো উই সিজুই যুদ্ধ শাখায় পতাকাটি ব্যবহার করা হতো।
দক্ষিণ ওশেটিয়া
thumb|250px|দক্ষিণ ওশেটিয়ার মনোমুগ্ধকর [[প্রাকৃতিক পরিবেশ|প্রাকৃতিক দৃশ্য।]]
দক্ষিণ ওশেটিয়া (, সাধারণত অল্প:  ) যা আনুষ্ঠানিকভাবে দক্ষিণ ওশেটিয়া প্রজাতন্ত্র অথবা দক্ষিণ ওশেটিয়া–আলানিয়া রাজ্য নামেও পরিচিত, দক্ষিণ ককেশাস অঞ্চলের একটি আংশিক স্বীকৃত ও ভূমিবেষ্টিত রাষ্ট্র, যা আন্তর্জাতিকভাবে স্বীকৃত জর্জীয় অঞ্চলটির উত্তরে অবস্থিত।  সরকারিভাবে স্বীকৃত মাত্র ৫৬,৫০০ জন জনগণ ( ২০২২) নিয়ে এটি গঠিত এবং তারা বৃহত্তর ককেশাস পর্বতমালার দক্ষিণ দিকে ৩,৯০০ বর্গ কিমি (১,৫০০ বর্গমাইল) আয়তনের একটি এলাকায় বাস করে, যাদের মধ্যে ৩৩,০০০ জন কেবল রাজধানী শহর স্কিনভালিতেই বসবাস করে।   শুধুমাত্র রাশিয়া, ভেনেজুয়েলা, নিকারাগুয়া, নাউরু ও সিরিয়া দক্ষিণ ওশেটিয়াকে একটি স্বাধীন ও সার্বভৌম রাষ্ট্র হিসেবে স্বীকৃতি দিয়েছে। যদিও জর্জিয়া দক্ষিণ ওশেটিয়া নিয়ন্ত্রণ করে না, তবুও জর্জিয়ার সরকার ও জাতিসংঘ এটিকে জর্জিয়ার ভূখণ্ডের অংশ বিবেচনা করে।
জর্জিয়া একটি স্বতন্ত্র রাজনৈতিক সত্তা হিসাবে দক্ষিণ ওশেটিয়ার অস্তিত্ব স্বীকার করে না। দক্ষিণ ওশেটিয়া নিয়ে গঠিত এই অঞ্চলটি জর্জিয়ার কোন প্রশাসনিক অঞ্চলের সাথে সঙ্গতিপূর্ণ নয় (যদিও জর্জীয় কর্তৃপক্ষ দক্ষিণ ওশেটিয়ার চলমান অস্থায়ী প্রশাসনকে একটি ক্রান্তিকালীন ব্যবস্থা হিসাবে স্থাপন করেছে, যা এটিকে বন্দোবস্তের দিকে পরিচালিত করে। দক্ষিণ ওশেটিয়ার বেশিরভাগ অঞ্চলই শিদা কার্টলি অঞ্চলের অংশ এবং জর্জীয় সংবিধানে ১৯৯০ সালের একটি আইনে এর স্বায়ত্তশাসিত ওব্লাস্ট ভেঙে ফেলার কথা উল্লেখ করে একে "দক্ষিণ ওশেটিয়ার প্রাক্তন স্বায়ত্তশাসিত জেলা" হিসাবে মনোনীত করা হয়েছে। যখন নিরপেক্ষ ভাষা ব্যবহারের প্রয়োজন বলে মনে করা হয়, তখন জর্জিয়া ও আন্তর্জাতিক সংস্থা উভয়ই প্রায়শ এই অঞ্চলটিকে অনানুষ্ঠানিকভাবে স্কিনভালি হিসাবে উল্লেখ করে।
১৯২২ সালে সোভিয়েত ইউনিয়ন কর্তৃপক্ষের প্রতিষ্ঠিত দক্ষিণ ওসেটীয় স্বায়ত্তশাসিত অঞ্চলটি ১৯৯১ সালে সোভিয়েতের জর্জিয়া সমাজতান্ত্রিক প্রজাতন্ত্র থেকে স্বাধীনতা ঘোষণা করে। ফলে জর্জীয় সরকার দক্ষিণ ওশেটিয়ার স্বায়ত্তশাসন বাতিল করে এবং বলপ্রয়োগ করে এই অঞ্চলের উপর নিয়ন্ত্রণ পুনঃপ্রতিষ্ঠার চেষ্টা করে। ক্রমবর্ধমান এই সংকট ১৯৯১-৯২ সালে দক্ষিণ ওশেটিয়া যুদ্ধের দিকে পরিচালিত করে। জর্জিয়ানরা দক্ষিণ ওশেটিয়া নিয়ন্ত্রণকারীদের বিরুদ্ধে অন্য দুটি সংকটেও যুদ্ধ করেছে: ২০০৪ এবং ২০০৮। পরবর্তী সংঘাতের ফলে ২০০৮ সালের আগস্টে রুশ–জর্জীয় যুদ্ধ শুরু হয়, যার ফলে ওসেটীয় ও রুশবাহিনী পূর্বের ভূখণ্ডের সম্পূর্ণ ডি ফ্যাক্টো নিয়ন্ত্রণ লাভ করে। ২০০৮ সালের যুদ্ধের পর থেকে জর্জিয়া এবং আন্তর্জাতিক সম্প্রদায়ের একটি উল্লেখযোগ্য অংশ দক্ষিণ ওসেটিয় অঞ্চলকে রুশ সামরিক বাহিনীর দ্বারা অধিকৃত বলে মনে করে।
দক্ষিণ ওশেটিয়া রাশিয়া থেকে সামরিক, রাজনৈতিক ও আর্থিক সহায়তার উপর অনেকাংশে নির্ভরশীল। ২০০৮ সাল থেকে দক্ষিণ ওসেটীয় সরকার রুশ ফেডারেশনে যোগদান করার জন্যে নিজের অভিপ্রায় প্রকাশ করেছে এবং এটি সফল হলে তার পূর্ব ঘোষিত স্বাধীনতা বিলীন হবে। দেশীয় রাজনীতিতে এই বিষয়ে গণভোটের সম্ভাবনা একাধিকবার উত্থাপিত হলেও তা কখনো সফল হয়নি।